Ο **Θάνος Καλλίρης** (γενν. 13 Αυγούστου 1962) είναι Έλληνας τραγουδιστής, τραγουδοποιός και μουσικός.

Βιογραφία
---------

Γεννήθηκε στις 13 Αυγούστου 1962 και είναι γιος του επίσης κιθαρίστα Τίτου (Χρήστου) Καλλίρη. Σημείωσε σημαντική επιτυχία κυρίως στη δεκαετία του 1990, τραγουδώντας τραγούδια και μπαλάντες της ποπ.

Ξεκίνησε τη μουσική του καριέρα με το συγκρότημα «Bijoux»» που δημιούργησε μαζί με φίλους το 1984. Με τους Bijoux, ηχογραφεί τον πρώτο του δίσκο το 1984, το "you 're the one". Με τους Bang (μαζί με τον Βασίλη Δερτιλή) εκπροσώπησε την Ελλάδα στο διαγωνισμό τραγουδιού της Eurovision, τραγουδώντας το «Stop» το 1987. Ακολούθησε η επιτυχία «Κάνε το λάθος» και το 1990 η διάλυση του συγκροτήματος, οπότε και έκανε σόλο καριέρα.

Το 1991 κυκλοφόρησε τον πρώτο του προσωπικό δίσκο με τίτλο «Σε καταδικάζω», με τα δημοφιλή τραγούδια «Καταστροφή μου», «Φεύγω», «Σαν» και ακολούθησαν πολλές επιτυχίες, όπως «Αγαπούλα μου γεια» (1992), «Γιορτάζω» (1993), «Ένα ψέμα για το τέλος» (1993), «Θα περιμένω», «Το Νου σου κύριε Οδηγέ», «Κάποιο καλοκαίρι» (1994), «Αγάπη καλοκαιρινή» (1996), «Όχι όχι το μωρό μου», «Φώναξέ με» (1997), «Love Sorry» (τραγούδι τίτλων σε ομώνυμη τηλεοπτική σειρά) και πολλά άλλα.

Παράλληλα, ανέπτυξε φιλανθρωπική δράση, βοηθώντας ενεργά το «Χαμόγελο του Παιδιού». Είναι διαζευγμένος και έχει ένα γιο και μία κόρη. Συνεργάστηκε και ήταν σε σχέση με την ραδιοφωνική παραγωγό Ναταλία Γερμανού. Έχει εργαστεί επίσης στην τηλεόραση, ως παρουσιαστής τηλεπαιχνιδιών, αλλά και μαγκαζίνο.

Το 2004 κυκλοφορεί το CD με όνομα "Για χάρη σου μπορώ". Στο συγκεκριμένο CD του υπογράφει 2 τραγούδια ο Ανδρέας Λάμπρου, αλλά και νέοι για την εποχή ταλαντούχοι καλλιτέχνες όπως π.χ. ο Βασίλης Πάλλης (Συνθέτης/Στιχουργός/Τραγουδιστής).

Το 2011 κυκλοφόρησε το νέο τραγούδι του Θάνου Καλλίρη με τίτλο "Καινούρια μέρα θα χαράξει" σε μουσική και στίχους δικούς του, ενώ τον Νοέμβριο του 2012 παρουσίασε στο Youtube το τραγούδι "Έλα να με βρεις" σε στίχους Βίκυς Γεροθόδωρου. 

Τον Ιούνιο του 2015 επιστρέφει με το τραγούδι "Θέλω να με θέλεις" σε μουσική Κυριάκου Παπαδόπουλου και στίχους της Βίκυς Γεροθόδωρου.

Δισκογραφία
-----------

### Προσωπική Δισκογραφία

* 1991 – *Σε Καταδικάζω*
* 1993 – *Ένα Ψέμα Για Το Τέλος*
* 1994 – *Κάποιο Καλοκαίρι*
* 1995 – *Χριστούγεννα Στο Galaxy'*
* 1996 – *Μονάχα Την Ψυχή Σου*
* 1997 – *Φώναξε Με*
* 1998 – *Αγάπη Ώρα Μηδέν*
* 1999 – *Ο Τραγουδιστής*
* 2000 – *Είμαι Καλά*
* 2001 – *Αιώνια*
* 2003 – *Γυρνάω*
* 2004 – *Για Χάρη Σου Μπορώ*
* 2005 – *Τα Χριστούγεννα με σένα*

### Συλλογές

* 1992 – *1.500 Φιλάκια... Fresh Hits*
* 1999 – *Ο Τραγουδιστής*
* 2001 – *Οι Μεγάλες Επιτυχίες*
* 2007 – *Χρυσές Επιτυχίες*

### Singles & EPs

* 2011 – *Καινούρια Μέρα Θα Χαράξει*
* 2012 – *Έλα Να Με Βρεις*
* 2015 – *Θέλω Να Με Θέλεις*
* 2015 – *Αποκλειστικά*
* 2017 – *Εγώ Σ' Αγάπησα Εδώ*
* 2022 – *Θα Βγω Να Να Διασκεδάσω*

### Ντουέτο

* 1991 — «*Καληνύχτα*» (με τη Ναταλία Γερμανού)
* 1993 — «*Έρωτα, Έρωτα Μου*» (με την Καίτη Γαρμπή)
* 1993 — «*Ο Παλιός Είναι Αλλιώς*» (με τον Λάμπη Λιβιεράτου)
* 1993 — «*Είσαι Μπελάς*» (με τον Γιώργο Αλκαίο)
* 1995 — «*Κερδίσαμε*» (με την Λόρνα)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Θάνος Καλλίρης** |

* Συνέντευξη: Θάνος Καλλίρης – Μέρος Α Συνέντευξη του Θάνου Καλλίρη στον Κωνσταντίνο Παυλικιάνη για το tralala.gr

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/76272
* ISNI: 0000 0004 0737 6414
* MusicBrainz: 92880885-bd7d-4d96-9092-b8f862e87473

 |

 |

  



1. ↑  Ανακτήθηκε στις 20  Ιουνίου 2019.